**Kyyria** on helsinkiläinen metallimusiikkiyhtye, joka on uransa aikana julkaissut kolme albumia, yhden kokoelman, neljä singleä ja yhden EP:n.

Historia
--------

Kyyria perustettiin Vaasassa 80 -luvun lopulla, mutta sai ensimmäisen bändimuotonsa Göteborgissa vuonna 1990, mutta yhtyeen kotikaupungiksi muodostui runsaan vuoden jälkeen Helsinki kitaristi Mikael Tannerin (oik. Vehkaoja) muuton yhteydessä. Ruotsalaiset muusikot siirtyivät orkestereihin Bluestar, Blakk Totem ja Pain+Passion.

Helsingissä Tanner kuuli Mika Karppisen soittoa Dementia-yhtyeessä, ja soitti hänelle Kyyrian demokappaleita. Vaikka Karppinen soitti seitsemässä eri orkesterissa, hän piti yhdestä demolla olleesta kappaleesta ja liittyi rumpaliksi. Myöhemmin Santeri Kallio liittyi orkesteriin, vaikka hänelle samoihin aikoihin tarjottiin paikkaa Amorphis-yhtyeestä Kasper Mårtensonin tilalle. Kimmo Aroluoma pestattiin basistiksi, mutta 1993 hänen tilalleen tuli Niclas Etelävuori. Ville Tuomi liittyi laulajaksi 1992.

Ennen levytyssopimuksen solmimista yhtye ehti tuottaa kaksi julkaisua; yhtyeen mukaan nimetty omakustanne-EP vuodelta 1993 ja varsin harvinainen *Essence of Dust* -demo vuodelta 1991, jossa oli kuitenkin täysin eri miehitys (jossa muun muassa Biscaya ja Zero Illusions -yhtyeistä tunnettu basisti Hans Johansson). Samalla alkuperäismiehityksellä yhtye tuotti myös Göteborgissa vielä ollessaan ensimmäisen nimettömän kolmen kappaleen demon, mutta tätä ei ole ikinä julkaistu.

Kolmen varsinaisen studiojulkaisun jälkeen yhtye hajosi syytä ilmoittamatta juuri kolmannen levyn julkaisukiertueen tienoilla loppuvuodesta 1998. Yhtyeen viimeinen esiintyminen oli Tampereen Tulliklubilla 17. lokakuuta, 1998. Levy-yhtiö Zen Garden julkaisi samana vuonna remasteroidun version yhtyeen ensilevystä höystettynä neljällä aikaisemmin vain singleillä julkaistuilla kappaleilla.

Musiikkityyli
-------------

Kyyrian musiikillinen tyyli oli melodista, groovea sisältänyttä metallia, joka ammensi vaikutteita myös muista musiikinlajeista: etnomusiikista, popista ja funkista. Yhtye itse nimesi tyylinsä varsin sarkastisesti milloin "pornometalliksi", milloin "sporttimetalliksi". Yhtyeen aikainen, virallinen biografia totesi yhtyeen muusikin olevan "*viettelevää, mysteeristä, valoisaa, groovaavaa, tanssittavaa, moshattavaa, kosmista, svengaavaa, atmosfääristä, tummaa, bluesahtavaa, melodista, melankolista, futuristista, industrialia, voimakasta, lämmintä ja likaista*".

Musiikillinen tyylisuunta ehti muuttua parin vuoden sisällä ensilevyn monimutkaisista sovituksista ja kulmikkaista kappaleista viimeisen varsinaisen studiolevyn melodisimpiin ja emotionaalisiin, joskin jo hieman kaavamaisiin kappaleisiin. Hyvänä esimerkkinä tästä käyköön kappale Peacock's Foot, jonka molemmat julkaistut versiot -- ensimmäinen eponyymillä Kyyria EP:llä ja toinen täyspitkällä Alien-levyllä -- eroavat huomattavasti toisistaan sekä sovitukseltaan että rakenteeltaan.

Yhtyettä verrattiin musiikkilehdistössä usein amerikkalaiseen Faith No More-yhtyeeseen, mainiten kosketinsoitinten keskeisen aseman molempien yhtyeiden äänimaisemassa. Laulaja Ville Tuomen laulutyyli lainasi ilmaisua muun muassa rapista, ja näin yhtyeen tyyli mainittiinkin joskus olevan rap-metalli. Varsinkin Kyyrian loppuvaiheen tuotanto antoi jo hieman esimakua tulevasta nu metal-aallosta.

Esiintymiset
------------

Kyyria Ruotsissa 1991
Lyhyeksi jääneen elinkaarensa aikana yhtye esiintyi Power Of Rockissa Hämeenlinnassa 1994, Provinssirockissa  ja Sexhibition*tarvitaan parempi lähde*-erotiikkafestivaaleilla vuonna 1995, Ilosaarirockissa ja Nummirockissa 1997, ensimmäisillä Tuska-festivaaleilla, Ilosaarirockissa ja toistamiseen Nummirockissa vuonna 1998 ja teki näiden esiintymisien lisäksi pari lyhyttä kiertuetta Saksassa ja Suomessa. Seksimessuilla esiintymisen lisäksi yhtye esiintyi 1990-luvulla Jyrkissä kahden seksikkäästi pukeutuneen tanssijatytön kanssa. Yhtye niitti mainetta esiintymisillään varsinkin laulaja Ville Tuomen energisen lavaolemuksen ansiosta.

Kyyrian ensiesiintyminen tapahtui kuitenkin Ruotsissa, Göteborgin kuuluisalla, nyt jo lopettaneella Valvet-klubilla 1990.

Kyyrian jälkeen
---------------

Kyyria -yhtyeen hajoamisen jälkeen laulaja Ville Tuomi liittyi Suburban Tribeen, basisti Niclas Etelävuori ja kosketinsoittaja Santeri Kallio Amorphis -yhtyeen kautta Verenpisaraan, kitaristi Mikael Tanner on tehnyt yhteistyötä Don Huonot -yhtyeestä tunnetun Kalle Aholan kanssa ja on vuodesta 2013 Loner Fin -yhtyeen keulahahmo. Rumpali Mika Karppinen siirtyi HIM -yhtyeen rivistöön.

### Comeback-keskustelua

Helsingin Sanomien Nyt-liitteessä oli 2007 kyselty lukuisilta lopettaneilta suomalaisilta bändeiltä mahdollisesta comebackistä. Kyyrian kohdalla "puhetta on ollut ja asiasta sovitaan varmaan heti kun satutaan kaikki saman pöydän ääreen".
Aihe on esiintynyt melko useasti kyselyissä ja haastatteluissa, ja laulaja Ville Tuomi on myöntänyt, että "puhetta on ollut", mutta myös sen, että kitaristi Tanner on tällä hetkellä eniten "lämmittelyjä vastaan".

Noise.fi julkaisi 1. huhtikuuta 2008 ilmoituksen NoiseFest08 -festarista. Tiedotteen mukaan; "*Kotimaiset alkuperäiskokoonpanojen reunionit tarjoaa legendaarinen, suomalaisen rockin kulmakivi, Sielun Veljet ja kotimaisen alternativemetallin edelläkävijä Kyyria*". Artikkeli oli aprillipila. Sadat kävijät ilmoittivat kiinnostusta vuorokauden sisällä, mikä osoitti Kyyrian olevan edelleen suosittu, vielä kymmenen vuotta hajoamisensa jälkeenkin.

Vuoden 2023 alussa Kyyria ilmoitti tekevänsä paluun alkuperäisellä kokoonpanollaan, esiintymällä seuraavana kesänä mm. Laukaan John Smith Rock Festivalissa. Tiedotteen yhteydessä myös yhtyeen albumit ilmestyivät suoratoistopalveluihin kuunneltavaksi.

Jäsenet
-------

* Ville Tuomi - Laulu (ex-Suburban Tribe, Leningrad Cowboys) (1994–1998, 2023–)
* Mig Masta Tanner (Mikael Tanner) - Kitara (1990–1998, 2023–)
* Niclas Etelävuori - Basso (ex-Amorphis, ex-Moonspell, To Separate the Flesh from the Bones, Verenpisara) (1993–1998, 2023–)
* Gas Lipstick (Mika Karppinen) - Rummut (ex-Dementia, ex-Gandalf, To Separate the Flesh from the Bones, Bendover, ex-HIM) (1992–1998, 2023–)
* Dick Domestic Blues M.F. (Santeri Kallio) - Koskettimet (Amorphis, Verenpisara) (1992–1998, 2023–)
* Kimmo Aroluoma - Basso (Lullacry, Gandalf, Jimsonweed, Blake) (1992–1993)

(Listassa ei ole lueteltu aikaisempia muusikoita Ruotsista ja Suomesta.)

Julkaisut
---------

### Albumit

* *Blessed Ravings* (29. tammikuuta 1995, Zen Garden / Spinefarm Records)
* *Alien* (24. helmikuuta 1997, Gun Records / Spinefarm Records)
* *Inner Wellness* (1. toukokuuta 1998, BMG / Spinefarm Records)
* *Blessed Ravings Remastered* (1. joulukuuta 1998, Zen Garden / Spinefarm Records)

### Singlet ja EP:t

* *Kyyria EP* (11. huhtikuuta 1993, Omakustanne)
* *Only Eyes Behind* (19. kes%C3%A4kuuta 1994, Zen Garden / Spinefarm Records)
* *Skinny Rover* (9. maaliskuuta 1995, Zen Garden / Spinefarm Records)
* *Mind the Light* (1. kes%C3%A4kuuta 1996, Gun Records / Spinefarm Records)
* *Jesus Döner* (3. hein%C3%A4kuuta 1998, BMG / Spinefarm Records)

Kokoelmat
---------

* *Monk Rock : Munkkiniemen nuorisotalon demostudion kokoelmalevy* (1994)
* *Great Unlimited Noises 1997* (1997)
* *Hard Rock Magazine CD Sampler 5* (1997)
* *Dynamit Vol. 5* (1997)
* *G.U.N. - the Videos 1997* (1997)
* *For Public Use Only 5 - Alternative Rock Special* (1997)
* *Metalliliitto 2* (1998)
* *Hard Rock Magazine CD Sampler 22* (1998)
* *Metal Rock Cavalcade* (2001)

Videot
------

* *Jesus Döner* (1998)

Lähteet
-------

1. ↑  Metal Rules -haastattelu *metal-rules.com*.  Arkistoitu 6.1.2009. Viitattu 11.1.2009.
2. ↑  Biscaya -yhtyeen sivusto
3. ↑  Epävirallinen Biscaya -sivusto
4. ↑  Zero Illusions -yhtyeen kotisivut
5. ↑  Turun Sanomat (11.09.1998) *turunsanomat.fi*.  [vanhentunut linkki]
6. ↑  Tullikamari 20 vuotta *tampere.fi*.
7. ↑  Kyyrian kotisivu (arkistoitu) *helsinki.fi*.  Arkistoitu 21.5.1997. Viitattu 24.2.2009.
8. ↑  Provinssirock-festivaalien esiintyjälista (Arkistoitu – Internet Archive)
9. ↑  Sexhibition-festivaalien virallinen sivusto (Arkistoitu – Internet Archive)
10. ↑  Valvet Valvet-klubin infosivu (ruotsiksi)
11. ↑  Missä he ovat nyt?.  *Helsingin Sanomat Nyt-Liite*, 4. elokuuta 2007, 2007. vsk.  Helsingin Sanomat.
12. ↑  NoiseFest tuo metallilegendoja ilmaiskeikoille Suomeen *noise.fi*.
13. ↑  Vesa Siltanen: Kyyria tekee paluun – "Reunionin kypsyttely oli pitkä prosessi"  13.1.2023. Inferno. Viitattu 13.1.2023.
14. ↑  United Underworld -sivusto (Arkistoitu – Internet Archive)
15. ↑  CD Sampler by Various Artists *rateyourmusic.com*.
16. ↑  CD Sampler by Various Artists *rateyourmusic.com*.

Aiheesta muualla
----------------

* Kimmo Aroluoman v. 2023 artikkeli
* Spinefarmin viralliset kotisivut
* Kyyria Encyclopaedia Metallumissa (englanniksi)
* Kyyria Rumbassa 16/98 (Arkistoitu – Internet Archive)
* Epävirallinen fanisivusto
* Kyyrian koko tuotanto arvosteluissa (Arkistoitu – Internet Archive)
* Kyyria Meteli.netissä